ஆசிரியர் தகுதித் தேர்வு (இந்தியா)
'''ஆசிரியர் தகுதித் தேர்வு''' (Teacher Eligibility Test) என்பது இந்தியாவில் [[குழந்தைகளுக்கான இலவச மற்றும் கட்டாயக் கல்வி உரிமைச் சட்டம் 2009]] இன் படி 1 முதல் 10-ம் வகுப்பு வரை கற்பிப்பதற்காகத் தேர்ந்தெடுக்கப்படும் ஆசிரியர்களின் தரத்தை உறுதிப்படுத்த நடத்தப்படும் தேர்வாகும். இந்த தேர்வில் வெற்றி பெற்றால் அந்தச் சான்றிதழ் வாழ்நாள் முழுவதற்கும் செல்லுபடியாகும்.&lt;ref&gt;{{Cite magazine|date=June 3, 2021 |title=Teachers Eligibility Test TET validity extended from 7 years to lifetime: Ramesh Pokhriyal|url=https://www.indiatoday.in/education-today/news/story/teachers-eligibility-test-tet-validity-extended-from-7-years-to-lifetime-ramesh-pokhriyal-1810391-2021-06-03|access-date=2021-06-04|magazine=India Today|language=en}}&lt;/ref&gt;
 
 == வரலாறு ==
 ஆசிரியர் தகுதித் தேர்வு (TET) 2011 இல் [[இந்திய அரசு|இந்திய அரசால்]] கற்பித்தலின் தரத்தை மேம்படுத்துவதற்காக அறிமுகப்படுத்தப்பட்டது. &lt;ref&gt;{{Cite news|url=https://timesofindia.indiatimes.com/city/nagpur/86-flunk-teacher-eligibility-test/articleshow/9414586.cms|title=86% flunk teacher eligibility test}}&lt;/ref&gt; ஏற்கனவே பணிபுரியும் ஆசிரியர்கள் இரண்டு ஆண்டுகளுக்குள் தேர்வில் தேர்ச்சி பெறுவார்கள் என எதிர்பார்க்கப்பட்டது. &lt;ref&gt;{{Cite web|url=http://www.telegraphindia.com/1110831/jsp/northeast/story_14444795.jsp|title=Centre relaxes teacher norms|website=www.telegraphindia.com|archive-url=https://web.archive.org/web/20120721082550/http://www.telegraphindia.com/1110831/jsp/northeast/story_14444795.jsp|archive-date=2012-07-21}}&lt;/ref&gt; தமிழகத்தில் 2009 ஆம் ஆண்டிற்கு முன்னாதாக பணியில் சேர்ந்தவர்களுக்கு இந்தத் தேர்வில் இருந்து விலக்களிக்கப்பட்டது.
 
 == தமிழ்நாடு ==
 [[தேசிய ஆசிரியர் கல்விக் குழுமம்|தேசிய ஆசிரியர் கல்விக் குழும]] வழிகாட்டுதலின் படி, [[தமிழ்நாடு அரசு|தமிழ்நாடு அரசின்]] பள்ளிக் கல்வித் துறை இந்தத் தேர்வுக்கான அரசாணையை வெளியிட்டது. இதன்படி, [[தமிழ்நாடு|தமிழ்நாட்டில்]] ஆசிரியர்கள் நியமனத்திற்கு &quot;ஆசிரியர்களுக்கான தகுதித் தேர்வு” களை [[தமிழ்நாடு ஆசிரியர் தேர்வு வாரியம்]] நடத்தி வருகிறது. இந்தத் தேர்வில் தேர்ச்சி பெற்றால் மட்டுமே அவர்கள் அரசு மற்றும் அரசு உதவி பெறும் பள்ளிகளில் ஆசிரியர்களாக நியமிக்கப்படுவார்கள்.
 
 === தேர்வில் பங்கேற்பதற்கான தகுதிகள் ===
 
 #தேசிய ஆசிரியர் கல்விக் குழுமம் வெளியிட்டுள்ள விதிமுறைகளின் படி ஆசிரியர் பட்டயம், பட்டப்படிப்புடன் [[இளங்கலை கல்வியியல்]] முடித்தவராக இருத்தல் வேண்டும் என அரிவிக்கப்பட்டது. பின்னர், [[இளங்கலைப் பொறியியல்|இளங்கலைப் பொறியியலுடன்]] இளங்கலை கல்வியியல் முடித்தவர்களும் தேர்வு எழுத அனுமதிக்கப்பட்டனர்.
 #தேசிய ஆசிரியர் கல்விக் குழும அங்கீகாரம் பெற்ற ஆசிரியர் பயிற்சி நிறுவனத்தில் படிப்பவர்கள்.
 
 === தேர்வுத் தாள்கள் ===
 
 இத்தேர்வுகள் இரண்டு தாள்களைக் கொண்டது. தேர்வு வினாக்கள் அனைத்தும் ஒரு மதிப்பெண் (சரியான விடையைத் தேர்வு செய்க) வினாக்களாக இருக்கும். ஒவ்வொரு தாளுக்கும் மொத்த மதிப்பெண்கள் 150. ஒவ்வொரு தேர்வுக்குமான காலம் 180 நிமிடங்கள். இத்தேர்வில் பொதுப்பிரிவினர் 60% மதிப்பெண்களும், இடஒதுக்கீட்டுப்பிரிவினர் 55% மதிப்பெண்களும் பெற்றால் தேர்ச்சி பெற்றவர்களாக கருதப்படுவர்.&lt;ref name=&quot;தினமணி&quot;&gt;{{cite news | url=http://dinamani.com/tamilnadu/article678999.ece | title=ஆசிரியர் தகுதித் தேர்வு: 60 மதிப்பெண் எடுத்தால் தேர்ச்சி | work=தினமணி | date=2011-11-24 | accessdate=அக்டோபர் 15, 2012 | location=சென்னை}}&lt;/ref&gt;
 
 === முதல் தாள் ===
  
 முதல் தாளுக்கான வினாத்தாள் அமைப்பு கீழ்காணும் தலைப்பில் குறிப்பிட்ட மதிப்பெண்களுக்குரியதாக இருக்கும்
 
 #குழந்தைகள் மேம்பாடு மற்றும் கற்பித்தல் முறை - 30 மதிப்பெண்
 #மொழித்தாள் -1 (கற்பிக்கும் மொழி)- 30 மதிப்பெண்
 #மொழித்தாள் -2 (விருப்ப மொழி)- 30 மதிப்பெண்
 #கணிதம் - 30 மதிப்பெண்
 #சுற்றுச்சூழலியல் - 30 மதிப்பெண்
 
 === இரண்டாம் தாள் ===
 #குழந்தைகள் மேம்பாடு மற்றும் கற்பித்தல் முறை (கட்டாயம்) - 30 மதிப்பெண்
 #மொழித்தாள் - 1 (கட்டாயம்) - 30 மதிப்பெண்
 #மொழித்தாள் - 2 (கட்டாயம்) - 30 மதிப்பெண்
 #கணிதம் மற்றும் அறிவியல் ([[இளம் அறிவியல்]] பாடப் பிரிவினர்களுக்கு) - 60 மதிப்பெண்
 #சமூக அறிவியல்- ([[இளங்கலை]] பாடப் பிரிவினர்களுக்கு மட்டும்) - 60 மதிப்பெண்
 === பிற தகவல்கள் ===
 
 * தொடக்கப்பள்ளி ஆசிரியர்கள் முதல் தாளையும், ஆறு முதல் பத்தாம் வகுப்பு வரை பாடம் நடத்த விரும்புவோர் (கல்வியியல் பட்டம் பெற்றவர்கள்) இரண்டாம் தாளையும் எழுத வேண்டும். ஆசிரியர் பட்டயப் பயிற்சி மற்றும் இளங்கலை , இளம் அறிவியல் ஆகியவற்றுடன் இளங்கலை கல்வியியல் முடித்தவர்கள் இரண்டு தாள்களையும் எழுதலாம்.
 * ஆண்டுக்கு  ஒருமுறையாவது இத்தகுதித் தேர்வு நடத்தப்படும். ( 2013 ம் ஆண்டுக்குப்பிறகு 2014ம் ஆண்டு மாற்றுத்திறனாளிகளுக்கு சிறப்பு தகுதித்தேர்வு நடத்தப்பட்டது. 2015, 2016 ஆம் ஆண்டுகளில் வழக்குகள் காரணமாக தமிழகத்தில் தகுதித்தேர்வு நடத்தப்படவில்லை. )
 * தேர்வில் வெற்றி பெற பொதுப்பிரிவினர் 90 மதிப்பெண்களும், இடஒதுக்கீட்டுப்பிரிவினர் 82 மதிப்பெண்களும் பெறவேண்டும்.
 * இந்தத் தேர்வில் வெற்றி பெற்றால், அது வாழ்நாள் வரை செல்லத்தக்கதாகும்.
 * இந்தத் தேர்வில் தேர்ச்சி பெறுபவர்களுக்கு சான்றிதழ் வழங்கப்படும். இந்தச் சான்றிதழில் புகைப்படம், பதிவு எண், தேர்வெழுதிய ஆண்டு, மாதம், மதிப்பெண் உள்ளிட்ட விவரங்கள் இடம் பெற்றிருக்கும்.
 
 == இராசத்தான் ==
 [[இராசத்தான்|இராசதான்]] இடைநிலைக் கல்வி வாரியம் ராசத்தான் மாநிலத்தில் உள்ள ஆசிரியர்களுக்கான ராசத்தான் ஆசிரியர் தகுதித் தேர்வை நடத்துகிறது.
 
 ஆசிரியர் தகுதித் தேர்வுகள், நிலை 1 மற்றும் நிலை 2 என இரண்டு நிலைகளில் ஆண்டுக்கு இருமுறை நடத்தப்படுகின்றன.
 
 விண்ணப்பதாரர்கள் 150 கேள்விகளுக்கு பதிலளிக்க வேண்டும். அதற்கான கால அளவு  2 மணி நேரம் 30 நிமிடங்கள். நிலை 1 தேர்வு தாள் ஐந்து பகுதிகளாகப் பிரிக்கப்பட்டுள்ளது. நிலை 2 தேர்வுத் தாள் நான்கு பகுதிகளைக் கொண்டுள்ளது, அதில் 1-3 பகுதிகள் கட்டாயமாகும்.
 
 == சான்று ==
 &lt;references/&gt;
 
 ==வெளி இணைப்புகள்==
 
 * [http://taxnjob.blogspot.com/2011/11/central-teachers-eligibility-test-2012.html#axzz1Z5H0zG3r Central Teachers Eligibility Test 2012 by CBSE]
 * [http://www.puthiyathalaimurai.com/this-week/137 சிபிஎஸ்இ நடத்தும் ஆசிரியர் தகுதித் தேர்வு] (புதிய தலைமுறை)
 *[http://www.dinamani.com/edition/story.aspx?Title=%E0%AE%86%E0%AE%9A%E0%AE%BF%E0%AE%B0%E0%AE%BF%E0%AE%AF%E0%AE%B0%E0%AF%8D%20%E0%AE%A4%E0%AE%95%E0%AF%81%E0%AE%A4%E0%AE%BF%E0%AE%A4%E0%AF%8D%20%E0%AE%A4%E0%AF%87%E0%AE%B0%E0%AF%8D%E0%AE%B5%E0%AF%81:%20%2060%20%E0%AE%AE%E0%AE%A4%E0%AE%BF%E0%AE%AA%E0%AF%8D%E0%AE%AA%E0%AF%86%E0%AE%A3%E0%AF%8D%20%E0%AE%8E%E0%AE%9F%E0%AF%81%E0%AE%A4%E0%AF%8D%E0%AE%A4%E0%AE%BE%E0%AE%B2%E0%AF%8D%20%E0%AE%A4%E0%AF%87%E0%AE%B0%E0%AF%8D%E0%AE%9A%E0%AF%8D%E0%AE%9A%E0%AE%BF&amp;artid=511850&amp;SectionID=129&amp;MainSectionID=129&amp;SectionName=Tamilnadu&amp;SEO= ஆசிரியர் தகுதித் தேர்வு: 60 மதிப்பெண் எடுத்தால் தேர்ச்சி]{{Dead link|date=ஜனவரி 2022 |bot=InternetArchiveBot }} (தினமணி)
 
 [[பகுப்பு:தகுதித் தேர்வுகள்]]
 [[பகுப்பு:இந்தியாவில் கல்வி]]
 [[பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்]]